
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 206
                                                            din 28 noiembrie 2019
privind preluarea unor contracte de închiriere 

Consiliul Local al Municipiului Sighişoara, întrunit în ședință ordinară,

               

Luând act de proiectul de hotărâre, înregistrat cu nr. 31.209/08.11.2019 şi la Consiliul Local Sighișoara cu nr. 32.407/19.11.2019, de referatul de aprobare înregistrat cu nr. 31.211/08.11.2019, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ;

Având în vedere cererea înregistrată la Municipiul Sighişoara cu nr. 28.779/14.10.2019, formulată de domnul Manasoiu Ilie, cu referire la preluarea contractului de închiriere nr. 952/2007, așa cum a fost modificat și completat prin actele adiționale nr. 1/2012 și nr. 2/2017, având ca obiect terenul situat în Municipiul Sighișoara, str. Mihai Viteazu nr. 97, în suprafață de 16 mp., cu destinația de teren ocupat de construcția - garaj, ca urmare a dobândirii în proprietate a construcției de natură garaj, de la actualul chiriaș al terenului, domnul Fodor Ioan;

Având în vedere cererea înregistrată la Municipiul Sighişoara cu nr. 28.230/08.10.2019, formulată de doamna Cioanta Minerva Elisabeta, cu referire la preluarea contractului de închiriere nr. 574/2006, așa cum a fost modificat și completat prin actele adiționale nr. 1/2010 și nr. 2/2015, având ca obiect terenul situat în Municipiul Sighișoara, str. Crângului, nr. 15, cu poziția în plan nr. 15, în suprafață de 300 mp., cu destinația de teren agricol, situat în imediata apropiere a imobilului de natură teren și casă de locuit, înscris în C.F. 54776  Sighișoara, nr. C.F. vechi 9069, cu nr. top. 3604/1/1/2/6/2/2/1/3/1/4/2, ca urmare a dezbaterii succesorale după defunctul Baciu Ștefan, tatăl, actualul chiriaș al terenului și după defuncta Baciu Irina, mama;

Având în vedere că, în urma preluării contractelor de închiriere, nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare şi a Legii nr. 247/2005;

Având în vedere prevederile art. 858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ;

Având în vedere că, prin preluarea contractelor de închiriere, se aduc venituri suplimentare la bugetul local;
Având în vedere Raportul de specialitate al Direcţiei Administrarea Patrimoniului, înregistrat cu nr. 31.210/08.11.2019, prin care se propune preluarea unor contracte de închiriere, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit.  „a”, alin (14), art. 139 alin (1), alin. (3) lit. ,,gˮ şi art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ,

   H O T Ă R Ă Ş T E:

 Art. 1. (1) Se aprobă preluarea, începând cu data de 01.12.2019, a contractului de închiriere nr. 952/2007, așa cum a fost modificat și completat prin actele adiționale nr. 1/2012 și nr. 2/2017, având ca obiect terenul situat în Municipiul Sighișoara, str. Mihai Viteazu nr. 97, în suprafață de 16 mp., cu destinația de teren ocupat de construcția - garaj, de către domnul Manasoiu Ilie, ca urmare a dobândirii în proprietate a construcției de natură garaj, de la actualul chiriaș al terenului, domnul Fodor Ioan.
 (2) Chiria va fi de 192 lei/an, respectiv 12 lei/mp./an, stabilită conform art. 2 din anexa 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara, la Hotărârea Consiliului Local Sighișoara nr. 267/20.12.2018 privind stabilirea impozitelor și taxelor locale pentru anul 2019 şi se va indexa cu indicele de inflaţie anual.

 (3) Clauzele contractuale din contractul de închiriere nr. 952/2007, așa cum a fost modificat și completat prin actele adiționale nr. 1/2012 și nr. 2/2017, îşi menţin valabilitatea între Municipiul Sighişoara şi domnul Manasoiu Ilie.

Art. 2. (1) Se aprobă preluarea, începând cu data de 01.12.2019, a contractului de închiriere nr. 574/2006, așa cum a fost modificat și completat prin actele adiționale nr. 1/2010 și nr. 2/2015, având ca obiect terenul situat în Municipiul Sighișoara, str. Crângului, nr. 15, cu poziția în plan nr. 15, în suprafață de 300 mp., cu destinația de teren agricol, situat în imediata apropiere a imobilului de natură teren și casă de locuit, înscris în C.F. 54776  Sighișoara, nr. C.F. vechi 9069, cu nr. top. 3604/1/1/2/6/2/2/1/3/1/4/2, de către doamna Cioanta Minerva Elisabeta și fratele acesteia, domnul Baciu Cristinel, ca urmare a dezbaterii succesorale după defunctul Baciu Ștefan, tatăl, actualul chiriaș al terenului și după defuncta Baciu Irina, mama.

 (2) Chiria va fi cea stabilită prin contractul de închiriere şi va fi indexată cu indicele de inflaţie anual.

 (3) Clauzele contractuale din contractul de închiriere nr. 574/2006, așa cum a fost modificat și completat prin actele adiționale nr. 1/2010 și nr. 2/2015, îşi menţin valabilitatea între Municipiul Sighişoara şi doamna Cioanta Minerva Elisabeta și fratele acesteia, domnul Baciu Cristinel.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare , Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

        Buzogany Erzsebet                   

                                                                                                         Contrasemnează pentru legalitate

                                                                                                SECRETARUL GENERAL al municipiului,


                        Bizo Anca
(Prezenta s-a adoptat cu 17 voturi ”pentru” și 1 ”abținere”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Arhitectul Șef;

  3 ex. Direcţia Administrarea Patrimoniului;
  1 ex. Biroul Buget, Contabilitate, Salarizare – Direcția Economică;
  1 ex. Biroul Impozite și Taxe;
  1 ex. Biroul Juridic;
  1 ex. domnul Manasoiu Ilie;
  1 ex. doamna Cioanta Minerva Elisabeta și fratele acesteia, domnul Baciu Cristinel.
15 ex.

B.A.
